als_Latn dik_Latn sag_Latn
Si boronica, edhe belushi rrjedh nga Amerika Veriore. Është ushqim shumë i ushqyeshëm, sepse frutat e belushit janë të pasura me minerale, vitaminat A, C, pastaj kalium etj.
Për shkak të koncentrimit të lartë të vitaminës C belushi ka shije të thartë.
Përveç si lëng, kjo pemë mund të hahet e freskët, e tharë apo e ngrirë. Mund të shërbejë edhe si salcë dhe të shfrytëzohet si shtesë në ushqime të ndryshme.
Frutat e belushit kanë veprim të fortë antioksidues, me çka dukshëm e zvogëlojnë rrezikun nga sëmundjet e zemrës. Ka pak sasi sheqeri, kështu që vepron në zvogëlimin e glukozës në gjak, andaj u preferohet diabetikëve. Hulumtuesit tregojnë se tri doza të lëngut në ditë e rrisin numrin e antioksidantëve në plazmë në mbi 120%. Me këtë në gjak ritet kolesteroli i mirë dhe në këtë mënyrë zvogëlohet për 40% rrezikun nga sëmundjet e zemrës dhe të enëve të gjakut.
Ajo për çka u bë i njohur belushi është ndikimi i tij në infeksione të ndryshme të rrugëve urinare. Të freskëta, të thara dhe lëngu i belushit është antibiotik, i cili shkatërron bakteret e dëmshme dhe këpurdhëzat në organizëm.
Hulumtimet gjithashtu tregojnë për veprimin e disa përbërësve edhe ndaj një bakteri të rrezikshëm Heliobacter Pylori, i cili në shumë raste është shkaktar i të thatit në lukth. Zvogëlon rrezikun e sëmundjes së dhëmbëve dhe mishit të dhëmbëve. Nga gjethet dhe frutat e belushit bëhet çaji shërues, por me të mund të bëhet edhe marmelatë.
Zvogëlojnë rrezikun e karcinomave të ndryshme siç janë karcinoma e gjirit dhe zorrës së trashë dhe zvogëlon rrezikun e përhapjes së kancerit në tërë organizmin. Pastaj, ndihmon shqisat e të parit, zvogëlon sheqerin në gjak, zvogëlon rrezikun nga sëmundjet kardiovaskulare etj.
Preferohet lëngu dhe çaji nga gjethet dhe frutat e belushit sidomos për fëmijë dhe pleq. Frutat e belushit mund të shfrytëzohen edhe për ëmbëlsira të ndryshme. /FermaIme/
als_Latn als_Latn als_Latn als_Latn als_Latn als_Latn als_Latn als_Latn